**Pozivnica na poslovnu radionicu u**

**CHICAGU (25. travnja 2019.)**

Poštovane kolegice i kolege,

Na američkom tržištu Hrvatska je među top pet emerging destinacija što potvrđuje snažan rast turističkog prometa iz SAD-a u posljednih nekoliko godina te pozicionira SAD kao najznačajnije daleko emitivno tržište za Hrvatsku. Prema istraživanju „Affluent Traveler Collection (ATC)“, najtraženije destinacije u 2019. su: Island, Južna Afrika, Japan, Hrvatska i Italija. Turoperatori članice USTOA-a rangirali su rastuće i off-the-beaten-path destinacije u 2019.: Island, Kambodža, Hrvatska, Kolumbija, Vijetnam, Portugal, Butan, Bolivija, Burma i Etiopija. U segmentu luksuznih putovanja, prema istraživanju «2019 Virtuoso Luxe Report», Hrvatska je uvrštena među top 10 destinacija u tri kategorije - 2. mjesto u kategoriji najpopularnije emerging destinacije, dok je u kategoriji najpopularnije destinacije za tzv. millenials putnike zauzela 6. mjesto, odnosno 8. mjesto u kategoriji najpopularnije internacionalne destinacije. Prema Virtuosu, Hrvatska se uz Novi Zeland, Norvešku, Čile, Španjolsku, Normandiju, Maldive, Japan i putovanje vlakom na relaciji Pariz-Istanbul nalazi u 9 obaveznih iskustava u 2019. godini „Virtuoso's 9 Must-Have Experiences for 2019“. - 9. Discover the Coast of Croatia. U 2019. godini iz SAD-a se očekuje nastavakn dvoznamenkastog rasta noćenja po stopi od 18-20% što je na razini prošle godine. Prilog rastu putovanja iz SAD u Hrvatsku ide povoljna gospodarska situacija u SAD-u, popularnost Hrvatske kao jedne od glavnih emerging destinacija, prisutnost u ponudi gotovo svih aktivnih članova/organizatora putovanja USTOA-e te ostalih asocijacija kao što su NTA, ASTA, itd., aktivno članstvo u Virtuosu, vodećem udruženju organizatora putovanja u segmentu luksuznog turizma i aktivno članstvo u Signature Travel Network te velika medijska popularnost. Najavljeni let American Airlines kompanije na relaciji Philadelphia – Dubrovnik u sezoni 2019. trebao bi dodatno potaknuti turistički promet iz SAD-a te animirati ostale velike kompanije za bolje zračno povezivanje SAD-a i Hrvatske.

Unaprjeđenje prodaje je jedna od ključnih aktivnosti u suradnji s predstavnicima turističkog gospodarstva što potkrepljuju dosadašnja dobra iskustva i rezultate te smo ove godine odlučili organizirati Sell Croatia radionicu u Chicagu. Poslovna radionica Sell Croatia služi kao platforma za međusobno upoznavanje hrvatskih dobavljača (hotelijera, cruise line kompanija, turoperatora, incoming turističkih agencija, turističkih zajednica, itd.) i američkih partnera (turističkih agencija i turoperatora) te dogovaranje buduće suradnje.

**Sell Croatia** radionica u Chicagu održat će se u hotelu «W Chicago-Lakeshore» 25. travnja 2019.

U nastavku su informacije o lokaciji i rasporedu održavanja radionice:

**Croatia Tourism Workshop – Croatian Happy Hour**

**16:00h – 19:30h**

Priprema za sastanke (15:30 -16:00h) – hrvatske tvrtke

Registracija

Radionica/Sastanci

Nastavak druženja uz hranu i piće

W Chicago - Lakeshore Hotel

644 North Lake Shore Drive, Chicago, Illinois 60611-3017

Ukoliko ste zainteresirani za sudjelovanje molimo da ispunite ON-LINE prijavnicu za predmetnu radionicu na [www.htz.hr](http://www.htz.hr), link <https://www.htz.hr/hr-HR/poslovna-dogadanja/sell-croatia> i uplatite odgovarajuću kotizaciju od 800 HRK za maksimalno dvije osobe po tvrtki (uključeni su stol sa stolicama, snack i piće) bez koje prijava nije valjana, **do 15.04.2019.** kako bi se mogle pripremiti i objaviti liste sudionika iz Hrvatske na našoj web stranici.

**PODACI ZA UPLATU:**

Naziv: HRVATSKA TURISTIČKA ZAJEDNICA

Adresa:IBLEROV TRG 10/IV, 10000 ZAGREB

MB: 3943658

OIB: 72501368180

ŽR: 2390001-1100358631 (Hrvatska poštanska banka)

IBAN: HR9323900011100358631

**U opisu plaćanja ljubazno molimo unesite grad u kojem se održava poslovna radionica.**

Lista američkih sudionika neće biti dostupna na našoj web stranici već će biti dostavljena svim registriranim sudionicima najkasnije dva tjedna prije početka radionice kako bi se pravovremeno ugovorili sastanci. Ljubazno molim da prilikom prijave dostavite vaš logotip.

**ROK PRIJAVE: najkasnije do 15.04.2018. ili do popunjenja slobodnih mjesta (20).**

**Napominjemo da prijava upućena direktno predstavništvu HTZ-a u New Yorku ili Glavnom uredu HTZ-a putem e-maila ili faxa nije važeća!**

Za dodatna pitanja vezana uz sistem prijava i uplata molimo kontaktirajte [workshop@htz.hr](mailto:workshop@htz.hr), a za sve ostale informacije obratite se predstavništvu na email [cntony@earthlink.net](mailto:cntony@earthlink.net) ili broj telefona +19176154029.

**NAPOMENA:**

**Hrvatska turistička zajednica ovim putem pridržava pravo otkaza svake poslovne radionice u slučaju nedostatnog interesa sudionika, više sile ili drugog opravdanog razloga.** U slučaju otkazivanja poslovne radionice Hrvatska turistička zajednica neće biti odgovorna za eventualno nastalu štetu ili za refundaciju bilo kakvih troškova prijavljenih sudionika otkazane poslovne radionice, osim povrata ranije uplaćene kotizacije prijavljenih sudionika za sudjelovanje na radionici.

Minimalan broj sudionika za održavanje radionice prijavljen do isteka roka prijave je 10. S danom 29.03. prijavljen je dovoljan broj tvrtki stoga se definitivno potvrđuje održavanje poslovne radionice Sell Croatia u Chicagu.

Hrvatska turistička zajednica može otkazati poslovnu radionicu najkasnije mjesec dana prije najavljenog datuma održavanja o čemu je dužna obavijestiti do tog trenutka prijavljene sudionike. U slučaju više sile poslovna radionica može biti otkazana do dana njenog održavanja.

Molimo da udruge i turističke zajednice proslijede ovaj poziv svim zainteresiranim subjektima s njihovog područja tj. svim svojim članicama.

Srdačan pozdrav,

29. ožujka, 2019.

Ina Rodin

Direktorica

Predstavništvo HTZ-a u New Yorku